ഫേസ്ബുക്ക് തട്ടിപ്പ്: മണിപ്പൂരി ദമ്ബതികള്ക്കെതിരെ പരാതി പ്രളയം തൃശൂര്: ഡോക്ടര് ദമ്ബതികളെന്ന വ്യാജേന സമൂഹമാദ്ധ്യമങ്ങളിലൂടെ ആളുകളെ പരിചയപ്പെട്ട് തട്ടിപ്പിനിരയാക്കിയ മണിപ്പൂര് ദമ്ബതികള്ക്കെതിരെ കൂടുതല് പരാതികള്. സംസ്ഥാനത്തിനകത്തും പുറത്തും തട്ടിപ്പിനിരയായ നിരവധിയാളുകള് പൊലീസിനെ സമീപിച്ചതോടെ ഇവരെ കസ്റ്റഡിയില് വാങ്ങാനുള്ള ശ്രമത്തിലാണ് അന്വേഷണ സംഘം. തട്ടിപ്പ് നടത്തിയത് വിദേശഡോക്ടര് ചമഞ്ഞ് ജപ്പാനിലെ വന്കിട ആശുപത്രികളിലെ സ്പെഷ്യലിസ്റ്റ് ഡോക്ടര്മാരെന്ന വ്യാജേനയാണ് മണിപ്പുര് ഈസ്റ്റ് സര്ദാര് ഹില്സ് സേനാപതി തയോംഗ് സ്വദേശികളായ റുഗ്നിഹുയ് കോം, ഭര്ത്താവ് ഹൃഗ്നിതേംഗ് കോമും വാട്ട്സ് ആപ്പിലും ഫേസ് ബുക്കിലും ട്വിറ്റര്, ഇന്സ്റ്റഗ്രം അക്കൗണ്ടുകളിലും പ്രത്യക്ഷപ്പെട്ടിരുന്നത്. പേരിന് മുമ്ബില് ഡോക്ടറെന്ന വിശേഷണവും മെഡിക്കല് ഡിഗ്രികളും പോസ്റ്റ് ഗ്രാജ്വേഷന് യോഗ്യതകളും കൂട്ടിച്ചേര്ത്തിരുന്നതിനാലും ആരും ഇവരെ സംശയിച്ചതുമില്ല. സ്റ്റെതസ്കോപ്പണിഞ്ഞതും അല്ലാത്തതുമായ നിരവധി ഫോട്ടോകളും ഇരുവരും സമൂഹ മാദ്ധ്യമങ്ങളില് പോസ്റ്റ് ചെയ്തതോടെ ആര്ക്കും ഇവരില് ഒരു സംശയവും തോന്നിയില്ല. മലയാളികളും മറുനാട്ടുകാരുമായ ഉന്നത വിദ്യാഭ്യാസ യോഗ്യതയുള്ളവരെയും പ്രൊഫഷണലുകളിലെയും ഫ്രണ്ട് റിക്വസ്റ്റ് അയച്ച് സൗഹൃദം സ്ഥാപിച്ച് തട്ടിപ്പിനിരയാക്കുന്നതായിരുന്നു ഇവരുടെ രീതി. 70,000 പൗണ്ടും സ്വര്ണവും അയച്ചിട്ടുണ്ടെന്ന് വിശ്വസിപ്പിച്ച് തൃശൂര് സ്വദേശിനിയില് നിന്ന് 35 ലക്ഷത്തോളം തട്ടിയെടുത്ത കേസില് തൃശൂര് പൊലീസ് ഇവരെ അറസ്റ്റ് ചെയ്തതോടെയാണ് കേരളത്തിനകത്തും പുറത്തും നിന്ന് പരാതി പ്രവാഹം തുടങ്ങിയത്. സമ്മാനം വാഗ്ദാനം ചെയ്യും പാഴ്സല് ഫീസായി പണം തട്ടും ഫേസ്ബുക്കിലൂടെ പരിചയപ്പെട്ട ശേഷം വിദേശത്ത് നിന്ന് വിലപിടിപ്പുള്ള സമ്മാനം അയച്ചിട്ടുണ്ടെന്ന് പറയുകയാണ് തട്ടിപ്പിന്റെ ആദ്യപടി. പിന്നീട് പാഴ്സല് കമ്ബനിയില് നിന്നാണെന്ന് പറഞ്ഞ് വിളിച്ച് പാഴ്സലിനകത്ത് വിദേശ കറന്സിയും സ്വര്ണവുമാണെന്ന് വിശ്വസിപ്പിക്കും. റുഗ്നിഹുയിയാണ് ആളുകളെ ഫോണില് വിളിച്ചിരുന്നത്. ബാങ്ക് അക്കൗണ്ട് ഉണ്ടാക്കുകയും സിം കാര്ഡ് സംഘടിപ്പിക്കുകയുമാണ് ഭര്ത്താവ് ചെയ്തിരുന്നത്. തൃശൂര് സ്വദേശിനിക്ക് 70,000 പൗണ്ടും സ്വര്ണവും അയച്ചിട്ടുണ്ടെന്ന് വിശ്വസിപ്പിച്ച് 35 ലക്ഷം രൂപ തട്ടിയെടുത്തെന്ന കേസിലാണ് അറസ്റ്റ്. വിദേശത്ത് നിന്ന് പണം കൈപ്പറ്റുന്നതിനുള്ള നികുതി, ഇന്ഷ്വറന്സ്, പ്രോസസിംഗ് ഫീസ് തുടങ്ങിയ ആവശ്യങ്ങള് പറഞ്ഞും വന് തുക വിവിധ അക്കൗണ്ടുകളിലേക്ക് മാറ്റും. ഡല്ഹിയും ബംഗളൂരുവും കേന്ദ്രീകരിച്ച് തട്ടിപ്പ് നടത്തുന്ന സംഘത്തിലെ പ്രധാനികളാണ് ഇവരെന്ന് പൊലീസ് പറഞ്ഞു. പ്രതികളില് നിന്ന് മൊബൈല് ഫോണുകളും എ.ടി.എം, സിം കാര്ഡുകളും ചെക്ക് ബുക്കുകളും കണ്ടെടുത്തു. ബംഗളൂരുവില് നടത്തിയ അന്വേഷണത്തിലാണ് പ്രതികള് പിടിയിലായത്. രണ്ട് മാസം കൂടുമ്ബോള് താമസസ്ഥലം മാറിയായിരുന്നു തട്ടിപ്പ്. സൈബര് ക്രൈം ഇന്സ്പെക്ടര് എ.എ.അഷറഫ്, എസ്.ഐ എം.ഒ.നൈറ്റ്, എ.എസ്.ഐ സതീഷ് എന്നിവരടങ്ങിയ സംഘമാണ് ഇവരെ പിടികൂടിയത്.